Proiect

PARLAMENTUL REPUBLICII MOLDOVA

LEGE

pentru modificarea şi completarea Codului 
fiscal nr.1163-XIII din 24 aprilie 1997
Parlamentul adoptă prezenta lege organică.

Art.I. - Codul fiscal nr.1163-XIII din 24 aprilie 1997 (republicat în Monitorul Oficial al Republicii Moldova, 2007, ediţie specială), cu modificările şi completările ulterioare, se modifică şi se completează după cum urmează:
1. La articolul 103, în alineatul (1), după punctul 25), se introduce un nou punct, 251), cu următorul cuprins:

“251) mărfurile, serviciile destinate proiectelor de asistenţă tehnică, realizate pe teritoriul Republicii Moldova de către organizaţiile internaţionale şi ţările donatoare în limita tratatelor la care aceata este parte, conform listei aprobate de Guvern. Lista tratatelor internaţionale la care Republica Moldova este parte şi a proiectelor de asistenţă tehnică, precum şi modul de aplicare a scutirii TVA la livrarea pe teritoriul ţării a mărfurilor şi serviciilor destinate proiectelor de asistenţă tehnică se stabilesc de Guvern.”

2. La articolul 104, litera d) se exclude.

Art.II. – Prezenta lege intră în vigoare cu începere de la 1 ianuarie 2008.

 Preşedintele Parlamentului
NOTĂ INFORMATIVĂ

la proiectul de lege pentru modificarea şi completarea Codului fiscal nr.1163-XIII din 24 aprilie 1997
Proiectul de lege pentru modificarea şi completarea Codului fiscal nr.1163-XIII din 24 aprilie 1997 a fost elaborat întru atribuirea unui regim unic de tratare a tuturor proiectelor atît investiţionale cît şi de asistenţă tehnică, precum în vederea înlăturării discrepanţelor apărute.
Legislaţia fiscală în vigoare prevede stimulări fiscale pentru:
a) asistenţa tehnică (art.54 alin.(3), art.104 lit.d) şi art.124 alin.(2) lit.b) din Codul fiscal nr.1163-XIII din 24.04.1997; art.28 lit.e) din Legea cu privire la tariful vamal nr.1380-XIII din 20.11.1997);
b) asistenţa investiţională (art.103 alin.(1) pct.26) şi art.124 alin.(3) din Codul fiscal; art.28 lit.n) şi pct.1 din Notă Anexei nr.2 din Legea cu privire la tariful vamal nr.1380-XIII din 20.11.1997).
De menţionat că regimul fiscal pentru proiectele de asistenţă tehnică şi investiţională este diferit doar în cazul aplicării TVA.

Astfel:

a) în conformitate cu prevederile stipulate în art.103 alin.(1) pct.25) din Codul fiscal, sînt scutite de TVA importul şi livrarea mărfurilor şi serviciilor finanţate din contul împrumuturilor şi granturilor acordate Guvernului sau acordate cu garanţie de stat, din contul împrumuturilor acordate de organismele financiare internaţionale (inclusiv din cota-parte a Guvernului), destinate realizării proiectelor respective, precum şi din contul granturilor acordate instituţiilor finanţate de la buget, conform listei aprobate de Guvern (Hotărîrea Guvernului Republicii Moldova nr.361 din 27.03.2003, cu modificările şi completările ulterioare); iar
b) potrivit prevederilor art.104 lit.d) din Codul fiscal, se aplică cota zero a TVA la importul şi/sau livrarea pe teritoriul republicii a mărfurilor, serviciilor destinate proiectelor de asistenţă tehnică, realizate pe teritoriul Republicii Moldova de către organizaţiile internaţionale şi ţările donatoare în limita tratatelor la care aceasta este parte. Lista tratatelor internaţionale la care Republica Moldova este parte şi a proiectelor de asistenţă tehnică, precum şi modul de aplicare a cotei zero a TVA la livrarea pe teritoriul ţării a mărfurilor şi serviciilor destinate proiectelor de asistenţă tehnică se stabilesc de Guvern.

Reieşind din cele menţionate, se propune extinderea aplicării scutirii de TVA şi la livrările de mărfuri, servicii destinate proiectelor de asistenţă tehnică efectuate pe teritoriul Republicii Moldova.

